**Kiegészítés**

a bérleti díj előleg megfizetéséről és beszámításáról szóló, az Észak-Balatoni Térség Regionális Települési Szilárdhulladék Kezelési Önkormányzati Társulás és az ÉBH Észak-Balatoni Hulladékgazdálkodási Nonprofit Kft között 2015. június 22-én létrejött, majd 2015. október 15-én módosított megállapodáshoz.

A megállapodás 1. sz. módosítása szerinti bérleti díj előleget Bérbevevő az alábbiak szerint fizette meg:

2015. 11. 19. bruttó 60.021.908 Ft.

2015. 12. 02. bruttó 80.365.124 Ft.,

amiről Bérbeadó a HUVB5-00002, HUVB5-00003 sorszámú számlát állította ki.

A hulladékgazdálkodás napjainkban zajló jelentős átalakításának egyik eleme, hogy a hulladékról szóló 2012. évi CLXXXV. törvény (Ht.) 2016. április 1-től hatályos módosítása következtében a közszolgáltatási díjat a Koordináló szerv (NHKV Zrt) szedi be az ingatlanhasználóktól és a Közszolgáltatónak a közszolgáltatási szerződésben rögzített feladataiért a Koordináló szerv fizet szolgáltatási díjat.

A szolgáltatási díjról szóló NFM rendelet szerint: Koordináló szerv a szolgáltatási díjat naptári negyedévenként utólag fizeti meg a közszolgáltató részére. A Közszolgáltatók többségének, mivel korábban havi gyakorisággal számlázott, ez a körülmény súlyos likviditási gondot okoz.

A likviditási probléma elsődlegesen az üzemeltető ÉBH NKft. működését veszélyezteti, mivel a szolgáltatók a hulladékkezelés költségeit késve tudják megfizetni.

A közszolgáltatás fenntartása és a hulladékgazdálkodási rendszer működésének biztosítása érdekében Bérbeadó hozzájárul Bérbevevő fizetőképességének megőrzéséhez azzal, hogy az előleg számlák közül a 2015. november 19-én bruttó 60.021.908 Ft. értékben kiállított, HUVB5-00002 sorszámú számlához kapcsolódóan helyesbítő számlát állít ki és a bruttó összeget visszafizeti Bérbevevőnek.

Veszprém, 2016. szeptember ...

|  |  |  |
| --- | --- | --- |
|  |  |  |
| Észak-Balatoni Térség Regionális Települési Szilárdhulladék Kezelési Önkormányzati Társulás |  | ÉBH Észak-Balatoni Hulladékgazdálkodási KFT. |
| **Bérbeadó** |  | **Bérbevevő** |
| képviseletében: **Czaun János**  a Társulás elnöke |  | képviseletében: **Sarkady Attila**  Ügyvezető |